Diari Oficial de la Generalitat Valenciana


Sumari del DOGV 3820, del 23-08-2000 (2000/6834)

Informació pública del programa per a la gestió indirecta de l'actuació integrada Sapu-2 Deula.
-----------------------------------------------------------------------------------------------

### Dades del document

Número de DOGV
:   3820

Data del DOGV
:   23-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6834


Organisme emissor
:   Ajuntament de Serra

Tipus de document
:   Anunci

Informació pública del programa per a la gestió indirecta de l'actuació integrada Sapu-2 Deula. [2000/F6834]
  
En l'expedient instruït sobre desenvolupament del Sapu-2 Deula consta el següent acord adoptat pel Decret de l'Alcaldia número 261/2000, de 21 de juliol, els antecedents, fonaments de dret i part dispositiva del qual són del tenor literal següent:
  
Decret número 261/2000.
  
Vist l'escrit presentat pel senyor Francisco Álvarez Dromant i el senyor Vicente Peris Campos, en nom i representació d'Inversiones y Nuevas Iniciativas Serra, amb domicili social a València, plaça de Fra Lluís Colomer, 3, escala A, 46614 València, en què sol·liciten el desenvolupament i la urbanització del sector Sapu número 2, del terme municipal de Serra.
  
Atés que, de conformitat amb el que s'estableix en l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, han presentat a les oficines d'aquest ajuntament una alternativa tècnica de programa de desenvolupament del sòl apte per a urbanitzar Sapu-2 Deula.
  
Vist l'informe emés per l'Oficina Tècnica municipal de data 18 de juliol de 2000, i fent ús de les atribucions conferides per la llei, com també de conformitat amb els articles 45, 46 i 47 de la Llei 6/1994, Reguladora de l'Activitat Urbanística, aquesta Alcaldia resol:
  
Primer
  
Exposar al públic el programa per a la gestió indirecta de l'actuació integrada Sapu-2 Deula, al qual s'adjunta:
  
1. Homologació Sapu-2 Deula.
  
2. Pla parcial Sapu-2 Deula.
  
3. Programa d'actuació integrada Sapu-2 Deula.
  
4. Avantprojecte d'urbanització Sapu-2 Deula.
  
Segon
  
El tràmit d'informació pública serà de 20 dies hàbils, que es computaran a partir de la publicació del corresponent anunci mitjançant l'edicte en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana. Es podran presentar alternatives tècniques i al·legacions durant aquest període. Prèviament es farà complir el que s'estableix en l'article 46.3 de la Llei Reguladora de l'Activitat Urbanística.
  
Les proposicions juridicoeconòmiques es presentaran durant els cinc dies següents al venciment del termini anterior.
  
Aquest termini quedarà prorrogat, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i presentara caució d'això.
  
La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui per desconéixer-la presenten pliques prematurament.
  
Tercer
  
L'acte d'obertura de pliques es realitzarà en la següent data hàbil a la conclusió del termini per a presentar-les, al saló de plens de l'ajuntament. Se n'exceptuen els dissabtes i el mes d'agost.
  
Quart
  
Totes les actuacions podran ser objecte de consulta i al·legacions pels interessats durant els 10 dies següents al d'obertura de pliques. Així mateix, per a informació dels interessats a consultar l'expedient, es fa saber que aquest estarà a disposició del públic, de dilluns a divendres, ambdós dies inclusivament, en horari de 10.00 a 14.00 hores, a l'Oficina Tècnica de l'ajuntament.
  
Cosa que us notifique perquè en prengueu coneixement i als efectes consegüents, i us manifeste que contra l'acord esmentat, que esgota la via administrativa, es podrà interposar, en el termini d'un mes a comptar des de l'endemà de la recepció de la present notificació, un recurs potestatiu de reposició en els termes establits en els articles 107 i següents de la Llei 30/1992, de 26 de novembre (segons la redacció aprovada per la Llei 4/1999, de 14 de gener), o interposar, directament, un recurs contenciós administratiu davant del Tribunal Superior de Justícia de la Comunitat Autònoma Valenciana, en el termini de dos mesos, comptats igualment des de l'endemà de la recepció d'aquesta notificació, de conformitat amb el que s'estableix en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.